**Български език и литература /БЕЛ/- 2 клас**

**Оценяване:**

***Отличен (6)*-** Ученикът си служи самостоятелно с основните езикови и речеви единици- звук, сричка, дума, изречение, текст, в конкретна ситуация в зависимостот комуникативната цел. Разпознава частите на речта– съществително име, прилагателно име, глагол и ги определя. Съставя и различава видове изречения, според целта на изказване. Наясно е с пунктуацията им при писане.Ученикът владее основните норми на графичната и писмената система на българското писмо: пише четливо, грамотно и правилно думи с правописни особености; пише разделно думи без собствено ударение*.* Може да си служи самостоятелно с правописен речник. Подпомогнат от учителя, умее да преразказва и да съставя текст. Споделя впечатления от самостоятелно прочетено литературно произведение и охарактеризира героите му.Ориентира се в характерни за националната му идентичност особености в изучавани литературни произведения (разкази, стихотворения, приказки). Чете с разбиране и коментира прочетеното.

***Много добър (5****)*- Ученикът има несъществени пропуски по отношение на речевите единици. Пише грамотно и четливо. Разпознава частите на речта, но не винаги определя всички правилно. Различава видовете изречения, но му се губи пунктуацията им. Владее основните норми на книжовната реч: пише грамотно и четливо, но му убягва краснописът. Служи си самостоятелно с правописен речник. Съставя с помощта на учителя преразкази и съчинения, допускайки несъществени грешки. Ориентира се вярно в литературното произведение, независимо от жанра му, но понякога не охарактеризира добре героите с техните качества. Има много добра четивна техника и подходяща интонация.

***Добър (4)-***Ученикът допуска съществени граматически грешки при писане. Трудно му е да поставя необходимите препинателни знаци в текста. Често не съумява да различи частите на речта. Не умее да си служи самостоятелно с правописен речник. Няма добра четивна техника по отношение на бързина и изразителност. Не винаги се ориентира в сюжетната линия и охарактеризирането на литературните герои. Затруднява се в адекватния избор на изразни средства при творческите упражнения- съчинения и преразкази. Необходима му е словесна или визуална опора от страна на учителя.

***Среден (3****)-* Ученикът е без натрупан лексикален, езиков и читателски опит, който да му служи за осмисляне на собствената речева дейност. Справя се само с репродуктивните задачи с ограничени езикови изразни средства. Писмената реч значително изостава от устната. Пише с груби граматически грешки, без да се съобразява с изучените правила за редукция на гласни и обеззвучаване на звучните съгласни. Чете, без да разбира достатъчно смисъла на прочетеното. Не вниква в съдържанието на текста и не умее да прави характеристика на героите. Трудно заучава наизуст литературни произведения- стихотворения, гатанки, пословици. Формирането на комуникативно-речеви умения е силно затруднено.

***Слаб (2****)*- Ученикът няма базисни знания и не може да се ориентира в комуникативна ситуация. Липсват му познания, относно частите на речта и употребата им. Допуска груби граматични и стилистични грешки в писмените си работи. Не усвоява правилата и нормите, на които се подчинява книжовния език. Чете със забавен темп, като бърка думи и изрази. В диктовките обикновено пише слято малките думи без ударение, изпуска главната буква в началото на изреченията и на съществителните собствени имена. Не е наясно с пунктуацията на видовете изречения, според целта на изказване. Не може да напише свързан текст.

***Критерии и показатели за оценка на резултатите по математика във 2 клас***

|  |  |
| --- | --- |
| **Критерии** | **Показатели** |
| ***1. Числата до 100*** | -знания и умения за четене и записване на числата до 100  - сравняване на числата до 100  -знае наименованията на числата от 21 до 100, записването им в редицата на естествените числа и преминава от един запис в друг |
| ***2. Събиране и изваждане на числата до 100*** | - умения за събиране и изваждане на числата без и с преминаване |
| ***3.Таблично умножение и деление*** | - знания и умения за:  - връзката между умножнието и делението и я използва за проверка на последното  -таблицата за умножение и деление  -разбира смисъла на словосъчетанията „пъти повече” и „пъти по-малко” и ги изразява на математически език  -разместителното и съдружителното свойство на умножението и го прилага при пресмятане  -реда на действията в числени изрази без скоби |
| ***4.Знания и умения за изучените равнинни фигури*** | -разпознаване на:  -видове триъгълници /според страните/  -намира обиколка на триъгълник и правоъгълник.  - умее да определя вида на триъгълника по дадена дължина на страните му или чрез измерване на страните му.  умее да чертае, квадрат или правоъгълник на квадратна мрежа |
| ***5.Знания за изучените величини и техните мерни единици*** | -познава мерните единици за дължина – сантиметър, дециметър, метър  -използва на практика мерните единици за дължина – метър, дециметър, сантиметър и знае връзката между тях  -ден, година, час, минута, денонощие и връзката между тях  -умее да събира и изважда именувани числа с новоизучените мерни единици |
| ***6.Решаване на текстови задачи*** | -умее да решава текстови задачи с две пресмятания, които съдържат словосъчетанията „с повече”, „с по-малко”, „пъти повече” и „пъти по-малко”  - да записва по различен начин решението на задачите – с две изчисления или с числов израз |
|  |  |

Критерии за оценка на учениците от *втори клас* по **математика**

При писмена проверка на знанията на учениците по математика oт

втори клас би следвало да се различават:

1. Груби грешки:

-нерешена задача

-недовършена задача

-неправилен избор на действие

-излишно действие

-пропускане на определено действие

-ред на действие

2. Негруби грешки:

-изчислителни грешки

-неправилно записване на числа и знаци

-неправилно формулиран отговор

-нерационални прийоми

**Оценяването на писмената работа се осъществява по следния начин:**

**Слаб (2) –** при повечето от задачите са допуснати грешки

**Среден(3)** – не повече от 5 груби грешки

**Добър (4) –** 2-3 груби и 1-2 негруби

**Много добър (5) -** 1 груба и 1-2 негруби грешки

**Отличен (5) –** 1-2 негруби грешки

***Протокол***

***за***

***проведено съвещание на МО 2 клас,***

***председател - Анелия Манчева***

Днес, 05.01.2015 година, се проведе съвещание на учителите от МО 2. клас за изготвяне на критерии и показатели за оценка на резултатите на учениците по БЕЛ и Математика – 2 клас.

След обсъждане e приетa приложената скала за оценяване във 2 клас.

О5.01.2015 г. Председател на МО: ………………………

/Ан.Манчева/